Yera la segunda vegada que diba a la islla d’Eivissa a visitar la familia. Diba solu ensin ganes de facer lo que fai cuasique tolos visitantes d’esta pequeña islla. Camentaba qu’una islla anque pequeñina tien daqué más qu’ufrir al viaxeru que media docena de discoteques.
#000006
Enfrente del nuesu pequeñu rascacielos había un prau-descampáu con dalgún nozal, granáu y almendral desperdigáu. Caminélu con parsimonia, mientres un pitbull propiedá de la mio hermana paseábame a un ritmu mayor del que yo podía resistir.
#000008
Nesi llugar llevantábase entá con dalgo de la so esencia una edificación en ruines qu’entovía conservaba dalgo d’un pasáu agrariu de la islla que güei queda perllonxanu.
#000010
Yera un molín, yá cuasique ensin rueda. Tendría cinco o seis metros d’altor. Na so parte baxa albidrábase’l güecu desnudu de lo que foi una puertina.
#000011